บรรยากาศการตกแต่งของร้านลิมอนเซลโลในซอยหลังสวนนั้นค่อนข้างมีสไตล์เฉพาะตัวและออกจะดูแปลกหูแปลกตา ด้วยผนังโดยรอบร้านเป็นกระจกทั้งหมดและมีโคมระย้าแขวนห้อยลงมาจากเพดานสูง สามารถเลือกนั่งบริเวณระเบียงแล้วเพลิดเพลินกับการดูคนทำพิซซ่าผู้เปี่ยมประสบการณ์ทำพิซซ่าในสไตล์โฮมเมดอันเป็นเอกลักษณ์อีกอย่างหนึ่งของลิมอนเซลโล หรือจะเลือกนั่งบริเวณบาร์หรือโต๊ะเก้าอี้นั่งสบายภายในร้านก็ได้เช่นกัน

มีอาหารให้เลือกมากมายนั้น ก็มีทั้งรายการอาหารว่างแบบอิตาเลียนซึ่งหมุนเวียนเปลี่ยนไปทุกวัน รายการสลัดผักผลไม้สด รายการซุปรสกลมกล่อมละมุนลิ้น โฮมเมดพาสต้า โฮมเมดพิซซ่า และเมนูอบย่างอีกมากมายที่รับรองว่ารสชาตินั้นเรียกน้ำลายได้แน่นอน นอกจากนั้นแล้ว ลิมอนเซลโลยังขึ้นชื่อเรื่องอาหารปิ้งย่างเป็นอย่างมาก ด้วยวัตถุดิบที่นำมาปรุงอาหารไม่ว่าจะเป็นเนื้อหรือปลาก็ล้วนได้รับการเลือกสรรมาอย่างพิถีพิถัน คัดเอามาเฉพาะคุณภาพเน้น ๆ กอปรกับฝีมือการปรุงและย่างได้อย่างพอเหมาะพอดีของเชฟผู้เปี่ยมฝีมือ ที่สำคัญอาหารทุกจานของที่นี่ก็ปรุงกันตามตำหรับคุณย่าคุณยายชาวอิตาเลี่ยนโดยไม่ผิดเพี้ยน และถูกปรับนั่นนิดแต่งโน่นหน่อยได้อย่างมีสีสันลงตัวและก็ด้วยฝีมือเชฟของเราอีกเช่นกัน สุดท้ายแล้วถ้าจะให้ครบเซ็ต ต้องไม่พลาดเค้กและขนมเยลลี่หน้าตาสวยงามกระจุ๋มกระจิ๋มรสชาติแสนอร่อยของเราด้วย

เมนูแนะนำ
คาร์แพคชิโอเนื้อเสิร์ฟกับมอซซาเรลล่าชีสซอส
โฮมเมดพาสต้ากับสตูว์หมูป่า
สเต็กเนื้อแกะย่างเสิร์ฟกับซอสไวน์แดงและโรสแมรี่
พิซซ่าลิมอนเซลโล

